ร้านนี้เชื่อว่าคนรังสิตไม่มีใครไม่รู้จัก ทานตั้งแต่สมัยเรียน จนจบมาหลายปีแล้วก็ยังคงไปทาน ร้านอยู่ตรงข้ามเมเจอร์รังสิต เปิดจนถึงเกือบเช้า เป็นสวรรค์ของคนหิวรอบดึกเลย โต๊ะเยอะมากแต่คนก็เยอะมากเช่นกัน ทานกันริมถนนเลย แต่ดึกๆ ไม่ค่อยมีรถแล้ว ที่จอดเยอะแยะ เสียบตรงไหนก็ได้หมด แต่แนะนำถ้ามาดึกๆ ทากันยุงมาหน่อยก็ดีนะคะ เพราะยุงกัดขาลายไปหมด อาหารเสิร์ฟเร็วนะคะ ไม่ช้า หิวโซมาฝากท้องได้เลย เมนูเด็ดที่ห้ามพลาด คือ ไก่ผัดเม็ดมะม่วง ไก่ที่นี่จะนำไปทอดกรอบก่อนแล้วค่อยนำมาผัดกับน้ำหวานๆ อร่อยสุดๆ หมึกผัดผงกะหรี่ เข้มข้น อุดมไปด้วยโคเรลเตอรอล เดี๋ยวนี้เลยไม่ค่อยจะได้สั่ง แต่อร่อยมากค่ะ ราคาก็ยังถูกเหมือน กินมาจะสิบปี ฝีมือไม่เคยตกเลยค่ะ 